# Βασιλιάς (σκάκι)

### Από τη Βικιπαίδεια, την ελεύθερη εγκυκλοπαίδεια

Πεσσοί
| Βασιλιάς
| Βασίλισσα
| Πύργος
| Αξιωματικός
| Ίππος
| Πιόνι

Ο Βασιλιάς (Ρ, ♔♚) είναι ένα από τα κομμάτια στο σκάκι. Η αιχμαλωσία του αντιπροσωπεύει τον σκοπό των παικτών. Αν ο βασιλιάς απειληθεί και δεν υπάρχει τρόπος διαφυγής τότε έχουμε ματ και η παρτίδα τελειώνει με νίκη του παίκτη που απειλεί τον αντίπαλο βασιλιά. Κάθε παίκτης ξεκινά με ένα βασιλιά, ο λευκός στο ε1 και ο μαύρος στο ε8.

## [Επεξεργασία] Κινήσεις

Ο βασιλιάς κινείται κατά ένα τετράγωνο προς οποιαδήποτε κατεύθυνση, όπως φαίνεται στο διάγραμμα αριστερά. Δεν επιτρέπεται να κινηθεί σε τετράγωνο που βρίσκεται κομμάτι ίδιου χρώματος αλλά μπορεί να κινηθεί σε τετράγωνο εχθρικού κομματιού απομακρύνοντάς το από την σκακιέρα. Δεν επιτρέπεται να κινηθεί όμως σε τετράγωνο που απειλείται από αντίπαλο κομμάτι. Επίσης κανένα κομμάτι δεν επιτρέπεται να κινηθεί αφήνοντας εκτεθειμένο σε επίθεση τον βασιλιά (απόλυτο κάρφωμα). Ο βασιλιάς μαζί με τον πύργο τέλος συμμετέχει σε μια ειδική κίνηση, το ροκέ.

Όταν ένας παίκτης απειλεί τον αντίπαλο βασιλιά συνηθίζεται να λέει σαχ (ή ρουά, ή βασιλιάς). Στους σύγχρονους κανόνες αυτό δεν είναι υποχρεωτικό αλλά οι μόνες επιτρεπόμενες κινήσεις είναι αυτές που φροντίζουν για την αντιμετώπιση του σαχ. Οι δυνατοί τρόποι αντιμετώπισης είναι

1. η μετακίνηση του βασιλιά σε ένα ασφαλές τετράγωνο.
2. το κόψιμο του κομματιού που δίνει το σαχ
3. η παρεμβολή ενός τρίτου κομματιού ανάμεσα στο κομμάτι που δίνει το σαχ και τον βασιλιά

Στην περίπτωση σαχ το ροκέ δεν επιτρέπεται. Αν δεν υπάρχει η δυνατότητα για ένα από τα τρία έχουμε ματ. Σημειώνουμε ότι αν δεν απειλείται δεν έχουμε ματ, αν δεν υπάρχει καμμία νόμιμη κίνηση έχουμε την περίπτωση του πατ όπου η παρτίδα λήγει ισόπαλη (κινήσεις που αφήνουν εκτεθειμένο τον βασιλιά δεν είναι νόμιμες).

Σημειώνεται ότι είναι αδύνατο να απειλήσει κάποιος βασιλιά με βασιλιά (ποτέ δεν στέκονται δίπλα δίπλα). Αν ένας παίκτης μείνει μόνο με τον βασιλιά (γυμνός βασιλιάς) είναι αδύνατο να κερδίσει, μπορεί μόνο να προσπαθήσει για την ισοπαλία με πατ ή με τον κανόνα των 50 κινήσεων.

## [Επεξεργασία] Αξία

Ο βασιλιάς δεν έχει συμβατική αξία για τον απλό λόγο ότι ποτέ δεν ανταλλάσεται. Είναι όμως πολύ ισχυρό κομμάτι. Το γεγονός ότι πρέπει να υποχωρεί σε κάθε είδους απειλή καθιστά αναγκαίο να μένει μακριά από τα γεγονότα, συνήθως στην προστασία του ροκέ, στην διάρκεια της παρτίδας. Στο φινάλε όμως λαμβάνει ενεργό μέρος συνήθως για να βοηθήσει την προαγωγή των πιονιών σε βασίλισσες. Στην περιοχή που βρίσκεται είναι πολύ ισχυρός αλλά καθυστερεί να διανύσει αποστάσεις στην σκακιέρα. Γενικά όμως θεωρείται ισχυρότερος του ίππου ή του αξιωματικού.

## [Επεξεργασία] Εξωτερικοί σύνδεσμοι

- Piececlopedia: King

Ανακτήθηκε από "http://el.wikipedia.org../../../%CE%B2/%CE%B1/%CF%83/%CE%92%CE%B1%CF%83%CE%B9%CE%BB%CE%B9%CE%AC%CF%82_%28%CF%83%CE%BA%CE%AC%CE%BA%CE%B9%29.html"

Κατηγορία: Σκάκι

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- العربية
- Български
- Česky
- Cymraeg
- Dansk
- Deutsch
- English
- Esperanto
- Español
- Føroyskt
- Français
- Frysk
- עברית
- Hrvatski
- Italiano
- 日本語
- ಕನ್ನಡ
- 한국어
- Latina
- Lietuvių
- मराठी
- Plattdüütsch
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Simple English
- Slovenčina
- Slovenščina
- Српски / Srpski
- Svenska